## Забайкальский край

**МАОУ «Зугалайская средняя общеобразовательная школа»**

## Исследовательский проект

## «Буряад литературада түрүүшын…»

 Проект составили:

 Учащиеся 10 класса

 Руководитель:

 Учитель бурятского языка и

 литературы Цырендашиева

 Тамжит Гомбожаповна

**Проектын темэ*:* «Буряад литературада түрүүшын…»**

**Хабаадагшад:** 10 классай hурагшад. 2 бүлэг боложо проект ябуулhан. 1-дэхи бүлэг - революциин урда тээхи буряад литература шэнжэлээ, 2-дохи бүлэг - революциин hүүлээрхи буряад литература шэнжэлээ.

**Хэрэгсэлнүүд:** һурагшад бейджигүүдтэй, номуудай выставкэ,телевизор,һурагшадай бүтээһэн слайднууд, сэгнэлгын карточка.

**Гол зорилго:** Буряад литературын бии бололгодо, хүгжэлтэдэ онсо нүлөө үзүүлһэн эрдэмтэдэй, зохёолшодой *ажаябуулга болон б*ү*тээлн*үү*дтэй танилсалга.*

**Зорилгонууд:**

1. Буряад литературын хүгжэлтын түүхэтэй танилсан, «түрүүшын…» гэжэ нэрлүүлһэн эрдэмтэдэй намтар, бэшэшье литературада «түрүүшын» зүйлнүүдые шэнжэлэн танилсаха.

2. Шэнжэлгын ажал ябуулжа һураха. Шэнжэлэн олоһон мэдэсэеэ суглуулжа, проект хэхэ дадалтай болохо. Бэеэ даан болон бүлгэм соо хүдэлжэ һураха.

3.Арадайнгаа түүхэ мэдэхэ, хүндэлхэ мэдэрэл түрүүлхэ.

 **Эртын заншал-түшэг манай**

 **Эрдэм бэлиг –хэшэг манай**

 **Түүхэ домог – орьёл манай**

 **Түрэл хэлэн – соёл манай**

(Таарамжатай намдуу хүгжэм табигданхай)

 **I. ХYТЭЛЭГШЭ:** Эдэ үгэнүүдые (эпитет) уншагты, юун гэжэ ойлгонобта? (hурагшад hанамжаяа хэлэнэ).

 Арад бүхэнэй түүхэ домог, ёһо заншал, һургаал заабари үеһөө үедэ түрэл хэлэн дээрээл дамжуулагдадаг гэжэ мэдэнэбди. Ёһо заншалаа, түүхэеэ мартангүй сахидаг, баяжуулхаяа оролдодог арадай хэлэнииньшье һалбаржа байдаг. Баян, уран хэлэтэй байхаяа һанаа һаа, бидэ уран литератураяа, уран зохёолнуудаа мэдэхэ, хүгжөөхэ ёһотойбди. Юундэб гэхэдэ, литература соомнайл арадаймнай баян хэлэн, гүнзэгы ухаан хадагалаатай.

 «Литература – үгын искусство» гэжэ танай бэлдэhэн **фильм** харая…

 «Буряад литературада түрүүшын…» гэһэн проект урид хэhэн байнат. Ямаршье юумэндэ эгээл түрүүшын харгы гаргажа ябаха бэлэн бэшэ. Буряад литературын үндэһэ һуури табилсажа, хүндэтэйгөөр «түрүүшын…» гээд нэрлүүлһэн бэлигтэй эрдэмтэдэй, зохёолшодой ажаябуулга, **бүтээлнүүдэйнь суглуулбари** тухай энэ проектынгээ дYн болгон сборник мYнөө бYтээхэ болонобди.

 Буряад литература революциин урда тээхи болон революциин һүүлээрхи гээд илгардаг. Мүнөө **революциин урда тээхи буряад литературада** хабаатай элидхэлнүүдые шагнахабди, бэлдэhэн презентацинуудыетнай харахабди, hYYлээрнь революциин һүүлээрхи буряад литературын түрүүшын алхамуудые харахабди.

 Тиихэдэ өөрынгөө һанамжа, асуудалайшье бии болоо һаань, энэ карточканууд соо тэмдэглэхэт (сэгнэлгын карточкануудые тараха)

**II. 1-ДЭХИ БYЛЭГ ҺУРАГШАДНАЙ ХЭhЭН АЖАЛАА Х**өө**РЭНЭ. ЭЛИДХЭЛНYYДЭЭ УНШАНА:**

* **«Буряадай түрүүшын эрдэмтэд».**

**Буряадай түрүүшын эрдэмтэд**

 Урда сагта буряад зон холо баруун зүг ошожо һурадаггүй байгаа. Эгээл түрүүн элитэ манай эрдэмтэд Доржо Банзаров (1922 ондо Зэдэ нютагта түрэһэн), Галсан Гомбоев (1922 ондо Селенгинск нютагта түрэһэн) хоер аяар холын Казань город ошожо, эрдэмэй ажал ябуулһан түүхэтэй. Доржо Банзаров Троицкосавскын ород - монгол училищи дүүргээд, 1842- 1846 онуудта Казанска университедтэ һураа. Дүүргэхэдээ, «Харын шажан гү, али бөө мүргэл» гэжэ кандидадай диссертаци хамгаалжа, эрдэмтэнэй зэргэтэй болоһон. Санкт - Петербургда Зүүн зүгэй музейдэ хүдэлөө, Императорай Археологическа бүлгэмэй гэшүүн байһан. Иркутск, Дээдэ-Yдэ, Кяхта, Шэтэ городуудта гүрэнэй даалгабаряар ажаллаһан. Монгол, хальмаг, манжуур, санскрит, турок хэлэ шудалаа, немец, англи, француз, лата дээрэ уншадаг байгаа.

 Европейска эрдэмтэй байһан хадань, Доржо Банзаровые буряад арадай түрүүшын эрдэмтэн гэдэг. Тэрэнэй үетэн Галсан Гомбоевай Буддын шажанай дээдэ эрдэмтэй байһандань, «эрдэмтэ буряад» гэдэг байна. Гомбоев 7 наһатайдаа хубараг боложо, 1834 ондо гецул-ламын зэргэтэй болоһон. 1842 онһоо Казаниин университедтэ монгол хэлэ үзэжэ байһан хүүгэдэй хүмүүжүүлэгшээр, удаань багшаар хүдэлөө. 1956 онһоо Санкт- Петербургын университедтэ багшалаа. Арадайнгаа ёһо заншал, аман зохёол шэнжэлгын, оршуулгын ажал ябуулаа. «Алтан Тобшо», «Шэдитэ хуур», «Аржа Буржа» гэхэ мэтэ зохёолнуудые оршуулһан. Доржо Банзаров Галсан Гомбоев хоер буряад арадайнгаа гэгээрэлдэ аргагүй ехэ үүргэтэй. Түрүүшын эрдэмтэд гэһэн хүндэтэй нэрээр нэрлүүлжэ, арадайнгаа түүхэдээ мартагдашагүйгөөр ороһон.

* **«Буряадай түрүүшын үзэглэлнүүд»**

**Буряадай бэшэмэл зохёолнууд соо мэдээжэ болоһон**

**түрүүшын жанрнууд**

 Урда сагта Сибириин арадууд соо гансал буряадууд өөрын бэшэмэл

зохеолнуудтай байһан. Эдэ хадаа - угай бэшэгүүд, замай тэмдэглэлнүүд. Угай бэшэгүүд хуушан монгол үзэгөөр бэшэгдэдэг, гараар буулгагдажа, зоной дунда тарадаг байгаа. Тэндэнь Хориин, Сэлэнгын, Баргажанай, Агын буряадуудай нютагай түүхэдэ хабаатай ушарнуудые дурдан хэлэгдэһэн. Ниитэ буряадай угай бэшэг гэжэ бэшэгдээгүй.

 Элитэ болоон угай бэшэгүүд:

\* **Хориин угай бэшэгүүд** – Д.Дарбаевай (XIX зуун жэлэй 30-аад онууд); Т. Тобоевай (1863 он); Вандан Юмсуновай (1875 он); Шираб-Нимбу Хобитуевай (1887 он).

\* **Сэлэнгын угай бэшэгүүд** – Д.Д. Гемпилоной (1833); Ю.Ломбоцыреновай (1868); Юмовай (1887), Б.Будаевай (XIX зуун жэлэй һүүл).

**\* Баргажанай угай бэшэгүүд** – Н.Сахаровай (1869 он); Ц. Сахаровай (1887 он)

Баһа жанрайнгаа талаар замай тэмдэглэлнүүдтэ хабаатай зохеолнууд бэшэгдэһэн. Буряадууд зүүн зүгэй Монгол, Түбэд, Хитад гэхэ мэтэ оронуудаар элдэб хэрэгээр ябадаг байгаа. Баруун зүг тээшэ Петербург, Москва хүрэтэр элдэб зорилгоор ошодог байһан. Энэ хоёр тээшэ ябаһан замайнгаа тэмдэглэлнүүдые зарим буряадууд бэшээ. XVIII зуун жэлдэ Дамба Заяев Түбэд, Непал оронуудаар ябаһанаа бэшэнэ. Шираб-Нимбу Хобитуев Москва болон Австряар ябаһанаа бэшэһэн. 1876 ондо бүхэдэлхэйн ориенталистнуудай конгресстэ хабаадаһанаа Вандан Юмсунов бэшээ. Мижид-Доржиин 1882-1886 онуудта Монгол, Түбэд, Непал оронуудаар ябаһанаа үнэншэмэ зүбөөр «Тобчи домуг» соогоо бэшэһэн байна.

**ХYТЭЛЭГШЭ:** Мүнөө революциин һүүлээрхи буряад литература шэнжэлhэн 2-дохи бYлэгөө уринабди.

**2-ДЭХИ БYЛЭГ ҺУРАГШАД ХЭhЭН АЖАЛАА Х**өө**РЭНЭ. ЭЛИДХЭЛНYYДЭЭ УНШАНА:**

* **«Буряадай бэшэмэл зохёолнууд соо мэдээжэ түрүүшын жанрнууд»**

**Буряадай түрүүшын үзэглэлнүүд**

 Арад зонойнгоо соёл болбосорол али шадаха аргаараа урагшань татаха һанаатай зонууд нэн түрүүн буряад багшанарай дунда бии болоһон. Буряадуудай ород үзэгтэ һурахын түлөө XIX зуун жэлдэ ажаһууһан эрдэмтэ-филолог Ринчин Номтоев 1864 ондо «Самоучитель или российская азбука» гэһэн үзэглэл зохёогоо, тэрэнь Казань городто хэблэгдээ.

 «Самоучитель» 58 нюуртай, хэдэн бүлэгүүдһээ бүридэһэн. Жэшээнь, ород үзэгүүд тухай, долоон хоногой үдэрнүүдэй, һарануудай нэрэнүүд тухай, байгаалиин үзэгдэлнүүд тухай гэхэ мэтэ. Һургаалай үгэнүүдые бэшэһэн бүлэгыень харая: Кто мно-го го-во-рит, тот ред-ко ска-жет хо-ро-шо.( Хүн олые хэлээ һаа, тэрэ һайнаар үсөөхэн хэлэхэ). Һурагшын һайнаар үгүүлхын тула иигэжэ үеэрнь бэшэнэ. Ород мэдүүлэлнүүд хажуудаа монгол оршуулгатайгаар үгтэнхэй. Энэнь ном үзэгшэдэ ород бэшэг монгол оршуулга хоёрые адли харахадань таатай байгаа.

 Энээнэй һүүлээр Н.С. Болдонов «Азбука» гэһэн үзэглэлэй ном 1866 ондо зохёогоо.

* **«Буряад совет литературын түрүүшын зохёолнууд».**

 Буряад совет литературын түрүүшын уран зохеолнууд идейнэ бодолоороо засаг түрэ бэхижүүлхын түлөө, шэнэ ажабайдал байгуулхын түлөө эрмэлзэһэн удхатай байгаа.

 «Түрүүшын» гүүлэһэн зохеолнуудые олохын түлөө би олохон справочнигуудтай. энциклопединуудтай танилсааб.

**\* Түрүүшын буряад зүжэг – Хоца Намсараевай «Харанхы» (1919 он)**

**\* Түрүүшын буряад шүлэгүүдэй** **суглуулбари** - **Солбонэ Туяагай (Пётр Дамбинов) «Сэсэгтэ тала» («Цветостепь», 1922 он)**

**\* Түрүүшын буряад поэмэнүүд – Бавасан Абидуевай «Самолёт» (1929 он), Хоца Намсараевай «Yбгэн Гэлэнэй үгэ», «Ула ба зула»**

**\*** **Түрүүшын буряад** **литературна альманах** - «Уран үгын шэмэг» (1927 он)

**\*** **Түрүүшын буряад туужанууд -** Ц.Доной (Цыденжаб Дондупович Дондубон) «Хиртэһэн һара» (1932 он), «Брынзын санха» ( 1935 он).

 **\* Түрүүшын буряад литературна онтохонууд** - Бавасан Абидуевай «Тэхэ бабанын түүхэ», «Эреэн гүрөөһэ эмээллэгшэ», «Шаалай Шаанай хоёр», «Коти Баатар», «Һарьһа эрбээхэй».

**\*** **Түрүүшын буряад роман** – Жамсо Тумуновай «Нойроо һэриһэн тала» (19

**Түрүүшын буряад совет зохёолшод**

 Совет засагай тогтоходо, тон түрүүн буряад совет литературын үндэһэ һуури табихын түлөө оролдоһон уран зохёолшо Хоца Намсараев (1889-1959) болоно. Тэрэнэй удаа хэды залуу наһатайшье һаа, 1921 ондо шэнэ засагай зургаанда хүдэлжэ эхилһэн уран зохёолшо Ц.Дониие (1905-1938) нэрлэхээр. Тэрэ үеын буряад литературын гол тематикань – шэнэ засаг тогтоохын түлөө тэмсэл. Хоца Намсараев «Баригдабал балар харанхы» шүлэг, «Ула ба зула» поэмэ соогоо тэрэ үедэ боложо байһан хубилалтанууд тухай бэшэһэн. Ц.Дон буряадай түрүүшын туужануудые ( «Хиртэһэн һара», «Брынзын санха») бэшэһэн гэжэ олониитэдэ мэдээжэ.

 Буряад ороной түрүүшын эхэнэр уран зохеолшо Цырен-Дулма Дондоковна Дондокова болоно. Тэрэ Хориин аймагта 1911 ондо түрэһэн. Буряад эхэнэрэй, басаганай зол жаргалые, гуниг һанаае, инаг дурые. эхэ хүнэй һайхан сэдьхэл уран һайханаар, эли тодоор харуулһан шүлэгшэн.

## Буряад литературын ехэ хэбэй зохёолнууд

 Бэлигтэй уран зохеолшо Чимит Цыдендамбаев буряадай түрүүшын эрдэмтэн Доржо Банзаровта зорюулан, хоер боти романһаа бүридэһэн роман-дилоги бэшэһэн байна. Энэ зохёолойнь түрүүшын ном - «Банзарай хүбүүн Доржо» 1950 ондо гараа, хоердохи номынь –«Түрэл нютагһаа холо» 1958 ондо бэшэгдээ. Урид иимэ ехэ хэбэй зохёол буряад литературада байгаагүй.

 1965 ондо Даширабдан Батожабай гурбан боти романһаа бүридэһэн, «Төөригдэһэн хуби заяан» гэжэ нэрэтэй роман - трилоги бэшэжэ, хэблүүлэн гаргуулаа. Энэ ном зохеолшын олон жэлэй туршада бүтээһэн бүтээлынь болоно. Түрүүшын ботинь «Гансаардалга» , хоёрдохинь – «Шуурган өөдэ», гурбадахинь – «Уг дамжан далижалга». Уран зохёолшо XIX-XX зуун жэлнүүдэй уулзуур багаар Азиин түбэй олон тоото арадуудай ажабайдал тон гүнзэгыгөөр, түүхын баримтануудһаа холодонгүй харуулжа шадаа. Буряад арадаймнай ажабайдал тэрэ сагта ямар байгааб гэжэ бидэ зохёол сооһоо мэдэнэбди.

**ХYТЭЛЭГШЭ** (сэгнэлгын карточкануудаа суглуулна): проектмнай бүтэбэ гээшэ. Ажалнуудаа суглуулжа бүтэн сборник болгоод ажалнуудаа үгэгты. Энэ ажалыемнай саашадаа ондоо хүүгэдэй хэшээлдээ хэрэглэхын тула округай буряад хэлэн ба литературын багшанарай сайт дээрэ информатикынгаа урогто табихат.

**III. БYЛЭГөөР ХYДЭЛМЭРИ**

**ХYТЭЛЭГШЭ**: Буряад литератураяа хэр гүнзэгыгөөр мэдэнэ гээшэбибди гэжэ шалгахамнай гү? Таанадай анхаралда революциин урда тээхи литератураар асуудалнууд:

1. *Буряад литература бии болоходоо, юун дээрэ үндэһэлөөб?*
2. *XX зуун жэлэй урда тээхи буряад нютагуудта ямар үзэг хэрэглэжэ бэшэдэг байгааб?*
3. *Революциин урда байһан буряад арадай гэгээрүүлэгшэдые нэрлэгты.*
4. *Yшөө ямар янзын зохеолнуудые буряадууд уншадаг байгааб?*
5. *Агаһаа гараһан эрдэмтэдые тоологты*

революциин һүүлээрхи литератураар асуудолнууд:

1. *Революциин һүүлээр буряадууднай ямар бэшэг хэрэглэһэн түүхэтэйб?*
2. *«Реалис ёһоной литература» гээшые юун гэжэ ойлгонобта?*
3. *Буряад совет литература ямар периодуудта хубаардаг бэ?*
4. *Диалект гэжэ юун бэ?Буряад литература ямар диалект дээрэ байгуулагданхайб?*
5. *Манай Зугаалай нютагһаа ямар уран зохеолшод гараһан бэ?*

**ХYТЭЛЭГШЭ: уулзалгаяа энэ богонихон аад, сэсэн үгэнүүдээр дүүргэе:**

*Түрэл хэлэеэ мэдэдэг, хүндэлдэг лэ һаа,*

*Ондоо арадай хэлэ сэгнэжэ шадаха.*

**Һурагшадай ажал сэгнэлгэ:**

|  |  |
| --- | --- |
| Элидхэл уншагшын нэрэ, обог | Асуудалнууд |
|  |  |
|  |  |
|  |  |
| Эрхим элидхэл: |